Haris Poteris ir Fenikso brolija

Haris Poteris ir Fenikso brolija – J. K. Rowling penktoji knyga apie Harį Poterį, berniuką burtininką.  2003 m. birželio 23 d. knyga išleista JK, JAV, Kanadoje ir Australijoje. Premjerinės dienos metu parduota virš 7 milijonų kopijų, vien JAV ir JK pardavimus sudėjus kartu.

Pagal knygą sukurtas filmas tuo pačiu pavadinimu „Haris Poteris ir Fenikso brolija“, planuojamas 2007. 

Haris vasaros atostogas leidžia dėdės ir tetos namuose, kur negauna nė vienos žinutės iš draugų ir krikštatėvio Sirijaus. Naktį išeina pasivaikščioti ir staiga jį ir jo pusbrolį Dudlį užpuola du psichai. Kai jis panaudoja Gynėjo kerus, pasirodo ponia Arabela Don Fig. Ji Hariui padeda nutempti Dudlį į namus. Tą patį vakarą Haris gauna pranešimą iš Magijos Ministerijos. O dar po kiek laiko iš to paties adresato gauna pranešimą, kad jo pašalinimo klausimas dar tik spręsis rugpjūčio 12 dieną. Kitą dieną, jam nieko nežinant, jo namuose atsiranda būrelis žmonių, atkeliavusių jo nugabenti į Fenikso brolijos būstinę. Jie skrenda šluotomis ir nukeliauja į Grimaldžo aikštę 12. Ten Hario laukia jo draugai Ronis, Hermiona, Džinė ir Fredis su Džordžu, o svarbiausia - jo krikštatėvis Sirijus.

Ateina svarstymo dėl neleistino magijos naudojimo diena, ir jis yra išteisinamas, bet ten susipažįsta su vienu nekenčiamiausių žmonių jo gyvenime- profesore Doloresa Ambridž. Jis su puikiomis naujienomis grįžta į Fenikso brolijos būstinę.

Pagaliau laikas grįžti į Hogvartsą, ko Haris taip laukė. Ir jis pamato, kad šiemet apsigynimą nuo juodosios magijos dėstys ne kas kitas, bet profesorė Doloresa Ambridž. Prasideda labai sunkūs mokslo metai, nes šiemet bus VML egzaminai. Ambridž pamokos- visiška nuobodybė. Per jas tik skaitoma ir nesimokoma nieko naujo, negana to, profesorius Dumbldoras su juo niekad nesikalba, ir net nežiūri jam į akis. O profesorė Ambridž jam vis skiria areštą už tai, kad jis šnekėjo tiesą apie Valdovą Voldemortą.

Grifų gūžtos kvidičo komandoje reikia naujo gynėjo ir jo vietą užima Ronis. Niekam nematant jis žaidžia labai gerai, bet prieš minią tampa visišku nevykėliu. Po pirmų rungtynių su Klastūnynu, kur Ronis žaidė siaubingai, bet Haris sugavo šmaukštą ir Grifų gūžta laimėjo, Smirdžius pradeda įžeidinėti Harį, Fredį ir Džordžą. Haris su Džordžu užpuola Draką, o Fredį sulaiko trys mergaitės. Juos Doloresa Ambridž pašalina iš komandos ir konfiskuoja jų šluotas.

Hermiona sugalvoja įkurti slaptą apsigynimo nuo juodosios magijos organizaciją, kuriai vadovautų Haris. Kiauliasodyje jie susirenka ir aptaria kai kurios reikalus. Būrelį pavadina Dumbldoro Kariauna. Į būrelį sugalvojo įstoti Čo Čang- mergaitė, kuri jau senokai patinka Hariui. Jie nežino susitikimo vietos ir Haris prižada, kad ją sugalvos. Vieną naktį Poteriui ruošiant namų darbus, kurių vis nespėja atlikti, namų elfas vardu Dobis pasako puikią vietą susitikimams. Ten jie renkasi ir vieną dieną po susirinkimo, kur jie mokosi visokių gynybinių kerų, Čo pabučiuoja Harį.
Haris vėl sapnuoja košmarą, sapnuoja, kad jis gyvatė ir kandžioja poną Vizlį. Vizlis pradeda kraujuoti ir Haris atsikėlęs tai išpasakoja Dumbldorui. Tai iš tikrųjų buvo ne sapnas, o tikras regėjimas- Vizlis išsiunčiamas į Šv. Skutelio ligoninę. Žiemos atostogų jie lieka Grimaldžo aikšėje 12, su Sirijumi.

Per išvyką į Kiauliasodį jis duoda interviu Ritai Nepasėdai apie Voldemorto sugrįžimą. Jis išpasakoja visus Mirties Valgytojus. Dabar visi tiki Hariu, tačiau profesorė Ambridž ir vėl paskiria jam areštą.

Ambridž visaip kaip tik gali stengiasi Hariui sugriauti gyvenimą. Ji išmetė profesorę Treloni. Nors Haris jos ir nemėgo, bet jam profesorės Treloni buvo gaila. Hagridui skirtas bandomasis laikotarpis. Hagridas Hariui ir Hermionai (Ronis tuo metu žaidė rundtynėse) parodo milžiną, kurį parsigabeno iš kelionės po milžinų kalnus. Milžinas vardu Gropas.

Sneipas paskiriamas Harį mokytis Oklumantijos. Hariui šios pamokos nesiseka, ir jis nepadaro jokios pažangos. Galiausiai Sneipui išėjus iš kabineto jis pamato Sneipo Minčių koštuvo vaizdus, ir sužino apie jo jaunystę. Sneipas, įtūžęs dėl tokio Hario poelgio, atsisako jį toliau mokyti.

Prasideda VML egzaminai. Hariui sekasi neblogai, bet per magijos istorijos egzaminą jis užmiega ir susapnuoja, kad Voldemortas kankina Sirijų Bleką, kuris yra Paslapčių departamente. Haris pasinaudoja Ambridž židiniu ir nori pasimatyti su Sirijumi, tačiau susitinka su Padaru, sužino, kad Sirijaus nėra namie. Apgavę Ambridž ir susidoroję su  Klastūnyno nariais jie išskrenda ieškoti Sirijaus. Pasirodo, kad jam prisisapnavo. Čia Voldemortas jį įviliojo į spąstus, kad gautų pranašystę. Po kautynių su Mirties Valgytojais Nevilis, Luna Geranorė, Ronis, Hermiona ir Džinė sužeisti, Haris lieka vienas ir jam į pagalbą atskubą brolijos nariai, ir pats Dumbldoras. Sirijus kaunasi su Belatriks ir jinai jį nužudo, nustūmusi už paslaptingo šydo. Haris dėl to kaltina save, o netrukus Albas Dumbldoras susikauna su Voldemortu.

J. K. Rowling knygos